EkBass/fiwiki-20250220-pages-articles huggingface dataset:
Chris Baldo

Chris Baldo (oik. Christian Henri Baldauff, 24. kesäkuuta 1943 – 24. tammikuuta 1995) oli luxemburgilainen laulaja. Baldo edusti Luxemburgia Eurovision laulukilpailussa 1968 duettona Sophie Garelin kanssa kappaleella "Nous vivrons d'amour". Duo sijoittui jaetulle 11. sijalle 17 kilpailijan joukosta. ==Diskografia== ===EP:t=== *Chante encore (1967) *Nous vivrons d'amour (1968, duo Sophie Garelin kanssa) ===Singlet=== *Julia / Sag' Ihr nichts davon (1963) *Sans vous / Viens (1963) *Dans tes yeux / Chaque fois (1964) *Wenn du mich liebst / Blue Train (1964) *Ce soir / Viens près de moi (1965) *Ich bin nicht schuld an deinen Tränen / Leer ist mein Haus (1966) *Extrablatt / Schwarz auf weiß (1967) *Solange du weißt, daß es Wunder gibt / Die schönen Augen von Michelle (1968) *Nous vivrons d'amour / Ton visage (1968, duo Sophie Garelin kanssa) *Living for Your Love / Arretez-vous a Saint Michel (1968) *All unsere Liebe / Schau nicht zurück (1969) *Eine Urlaubsliebe (Amour de vacances) / Meiner Mutter Bild (Le portrait) (1969) *Ohne deine Liebe / Alle Träume, die ich träumen kann (1969) *Où tombent les pleurs...? / Écrit sur le sable (1970) *Hey Girl / Françoise (1971) *'Je ne sais plus / Si douces et si gentiles *Tant d'amour partout / Simplement ==Lähteet== Luokka:Luxemburgilaiset laulajat Luokka:Luxemburgin euroviisuedustajat Luokka:Vuoden 1968 euroviisuedustajat Luokka:Vuonna 1943 syntyneet Luokka:Vuonna 1995 kuolleet
Maxell

Maxell on japanilainen yritys, joka valmistaa muun muassa CD- ja DVD-levyjä ja alkaliparistoja. Yrityksen entisiä tuotteita ovat olleet VHS- ja C-kasetit. ==Aiheesta muualla== *maxell.eu Luokka:Japanilaiset teollisuusyritykset
Suojuspolyypit

Suojuspolyypit (Leptothecata) on polyyppieläimiin kuuluva lahko. Lahkon lajeja tavataan meristä. ==Taksonomia ja anatomia== Suojuspolyyppeihin kuuluu noin 2 000 lajia. Lajien luokittelu heimoihin on perustunut polyyppi- ja meduusavaiheiden morfologiaan. Vaikka useat molekyylifylogeneettiset tutkimukset tukevat suojuspolyyppien asemaa monofyleettisenä lahkona, ei tästä ole täyttä varmuutta. Lahkon tasoa onkin ehdotettu kohotettavaksi ylälahkoksi ja jaettavaksi neljään uuteen lahkoon. Ne olisivat Lafoeida, Laodiceida, Macrocolonia ja Statocysta. Suojuspolyyppien polyyppirunkokunnat ovat useimmiten haarautuneita ja pensasmaisia. Niitä suojaa kitiinistä muodostunut kuori. Kaikilla suojuspolyypeillä ei ole meduusavaihetta, mutta niillä joilla se on, on se muodoltaan lautasmainen. Sukupuolielimet sijaitsevat meduusan säteittäiskanavissa. ==Lähteet== Luokka:Polyyppieläimet
Yellowman

Winston Foster (s. 1956) , joka tunnetaan paremmin taiteilijanimellä Yellowman, on jamaikalainen reggae- ja dancehall-DJ, joka tunnetaan myös nimellä King Yellowman. Hän oli suosittu Jamaikalla 1980-luvulla, ja useat silloin julkaistut kappaleet vakiinnuttivat hänen maineensa. == Diskografia == === Studioalbumit === Vuosi Albumi 1982 Mr Yellowman / Duppy Or Gunman 1982 King Mellow Yellow Meets Yellowman 1982 Superstar Yellowman Has Arrived With Toyan 1982 Jack Sprat / Life In The Ghetto 1982 Just Cool 1982 He A Mad Over Me 1982 Bad Boy Skanking 1983 Divorced! (For Your Eyes Only) 1982 One Yellowman And Fathead 1982 The Yellow, The Purple & The Nancy 1982 Yellow Man, Fat Head And The One Peter Metro 1983 Zungguzungguguzungguzeng 1983 Nobody Move (1983) / Nobody Move Nobody get Hurt (1984) 1984 King Yellowman 1984 Operation Radication / One In A Million 1984 Showdown Voi. 5 1984 Two Giants Clash 1985 Galong, Galong, Galong 1985 Walking Jewellery Store 1986 Girls Them Pet / Rambo 1985 Yellow Man Meets Charlie Chaplin 1986 Going To The Chapel 1987 Yellow Like Cheese 1987 Blueberry Hill 1988 Yellowman Rides Again 1988 Yellowman Sings The Blues 1988 King Of The Dancehall 1988 Don't Burn It Down 1989 Strikes Again 1990 A Feast Of Yellow Dub 1991 Mi Hot 1991 Juhla 1992 Reggae On The Move 1993 In Bed With Yellowman / Mellow Yellow 1993 A Man You Want 1993 Reggae On Top 1994 Prayer 1995 Good Sex Guide 1995 Kiss Me 1995 Message To The World 1997 Freedom of Speech 1998 A Very, Very Yellow Christmas 1999 Yellow Fever 2003 New York 2019 No More War === Live-albumit === Vuosi Albumi 1982 Live At Reggae Sunsplash 1982 Live At Aces 1983 Live At Killamanjaro 1983 Live in London (1983) / Live In England (1992) 1983 Live Stage Show At Ranny Williams Entertainment Center 1987 The Negril Chill Challenge 1994 Best Of Live In Paris 1994 Live In Paris 1998 Live At Maritime Hall === Kokoelmat === Vuosi Albumi 1987 A Reggae Calypso Encounter 1991 20 Super Hits 1993 Fantastic Yellowman 1996 Best Of Yellowman 1996 Yellowman Meets The Paragons 1997 RAS Portraits 2001 Look How Me Sexy 2004 Just Cool (Compilation) 2004 Yellow Fever (Compilation) 2006 Reggae Chronicles 2007 Most Wanted 2013 Young, Gifted and Yellow === Videot === Vuosi Nimi 1998 Yellowman Peace Tour (VHS) 1998 Live in San Francisco (DVD) 2004 Kingston Signals, Vol. 1: 3 The Hard Way (DVD) 2007 Stars in Action, Part 2 (DVD) 2007 Yellowman / Chaka Demus & Pliers: Living Legends In Concert (DVD) == Lähteet == == Aiheesta muualla == * Yellowmanin kotisivut Luokka:Jamaikalaiset reggaelaulajat Luokka:Elävät henkilöt Luokka:Vuonna 1956 syntyneet Luokka:Albiinot
Finkensilta

Finkensilta on rakenteilla oleva silta Helsingissä, joka yhdistää Nihdin Korkeasaareen. Se on osa Kruunusillat-hanketta yhdessä Merihaansillan ja Kruunuvuorensillan kanssa. Silta valmistuu syksyllä 2025, jolloin se avataan jalankululle ja pyöräilylle. Raitioliikenteen on määrä alkaa vuonna 2027. Finkensilta on 293 metriä pitkä ja 18 metriä leveä. Jalankulku- ja pyöräilyväylien korkeus sillan keskivaiheilla on korkeimmillaan 9,7 metriä merenpinnasta, ja sillan alituskorkeus on 6,9 metriä. Se on tyypiltään jatkuva jännitetty betoninen palkkisilta, jossa on kuusi välitukea. Sillalle tulee kaksi raitiovaunuraidetta, kaksi jalkakäytävää ja kaksisuuntainen pyörätie. Sillalla ei sallita moottoriliikennettä, mutta hälytysajoneuvot voivat käyttää sitä pelastustehtävissä. Finkensilta on nimetty Korkeasaaren eläintarhan ensimmäisen jääkarhun Finken mukaan. == Rakennustyöt == Finkensillan rakennustyöt alkoivat lokakuussa 2021 ensiksi noin 300-metrisen teräksisen ja puisen työsillan rakentamisella. Työsillan avulla rakennettiin välituet ja kansi. Sillan raudoitustöitä tehtiin suunnilleen neljä kuukautta. Terästä asennettiin yhteensä 450 tonnin edestä. Vesieristystöitä tehtiin keväällä 2023. Sillan varsinainen betonivalu tehtiin huhtikuussa 2023, ja se kesti neljä vuorokautta. Betonia valettiin yhteensä noin 4 700 kuutiometriä. Sillassa käytettiin erikoisvalmisteista 67 Mpa-lujuusluokan betonia, jonka on tarkoitus kestää paremmin meriveden vaikutusta sekä jatkuvaa jäätymistä ja sulamista. Finkensillan työsilta purettiin syksyllä 2023 ja sillan alittava vesiväylä avattiin veneilykauden alettua keväällä 2024. == Kuvia == Tiedosto:Finkensilta bridge (Helsinki, Finland) under construction July 2022.jpg|Silta rakenteilla heinäkuussa 2022. Tiedosto:Finkensilta bridge under construction (Helsinki, Finland) June 2023.jpg|Silta rakenteilla kesäkuussa 2023. Tiedosto:Finkensilta bridge (Helsinki, Finland) under construction Oct 6, 2024.jpg|Sillan keskeneräisiä päällystyksiä lokakuussa 2024. == Lähteet == == Aiheesta muualla == * Työmaakamera Nihdistä Mustikkamaan ja Korkeasaaren suuntaan Luokka:Helsingin sillat Luokka:Palkkisillat Luokka:Raitiosillat Luokka:Betoniarkkitehtuuri Luokka:Rakenteilla olevat rakennukset ja rakennelmat Suomessa
Kotikatu – 1. tuotantokausi (1995–1996)

Kotikatu-televisiosarjan ensimmäinen tuotantokausi esitettiin Yle TV1 -kanavalla vuosina 1995–1996. Sarjan pilottijakso esitettiin maanantaina 21.8.1995 ja ensimmäinen jakso toistuvalla esityspaikallaan torstaina 24.8.1995. YLE Tallennemyynti ja Finnkino julkaisivat vuonna 1999 neljä Kotikatu VHS-myyntivideota, jotka olivat yhdistelmiä ensimmäisen tuotantokauden alkujaksoista. Vuonna 2007 YLE Tallennemyynti ja Pan Vision julkaisivat tuotantokauden jaksot DVD:nä. Poikkeuksena VHS-julkaisuihin jaksot ovat DVD:llä kokonaisuudessaan, ja levy sisältää myös lisämateriaaleja. Tammikuussa 2017 sarjan ensimmäinen tuotantokausi julkaistiin Yle Areenaan. Ensimmäiseen tuotantokauteen perustuu myös kaksi Kotikatu-kirjasarjan romaania, Kotiinpaluu (1999) ja Uusi kevät (1999), joista ensimmäinen kattaa sarjan jaksot 1–17 ja toinen jaksot 18–37. == Henkilöt == === Päähenkilöt === === Sivuhenkilöt === == Jaksot == Jakso Nimi Ensiesitys Ikäraja ja/tai sisältömerkintä 0\. Pilottijakso 21.08.1995 1\. Tietoja annetaan vain omaisille 24.08.1995 2\. Kiusanhenki 31.08.1995 3\. Asuntokauppoja 07.09.1995 4\. Me muutetaan tähän sit tänään 14.09.1995 5\. Entisiä suhteita 21.09.1995 6\. Isästä on apua 28.09.1995 7\. Omilla jaloilla 05.10.1995 8\. Salaisuuksia 12.10.1995 9\. Valkolakki ja konstaapeli 19.10.1995 10\. Katastrofin aineksia 26.10.1995 11\. Irti työsuhteesta 02.11.1995 12\. Vaarin hommia vai 09.11.1995 13\. Uusia tuulia 16.11.1995 14\. Ylivoimaisia esteitä 23.11.1995 15\. Haudat aukeavat 30.11.1995 16\. Syyttäjä on hyvä ja tekee itse perässä 07.12.1995 17\. Juhlat riistäytyvät käsistä 14.12.1995 18\. Jouluyö, juhlayö 21.12.1995 19\. Uusi elämä 28.12.1995 20\. Lähtö Ruotsiin 04.01.1996 21\. Henkilöstösuunnitelma 11.01.1996 22\. Sotalapsi 18.01.1996 23\. Kotiinpaluu 25.01.1996 24\. Risto vai Arttu 01.02.1996 25\. Raskaanpuoleinen vainaja 08.02.1996 26\. Väärennöksiä ja väärinkäsityksiä 15.02.1996 27\. Kotietsintä 22.02.1996 28\. Paineen alaisena 29.02.1996 29\. Töitä ja tuurauksia 07.03.1996 30\. Rallikisa 14.03.1996 31\. Jäähyväisiä ja ihastumisia 21.03.1996 32\. Pantattu koti 28.03.1996 33\. Kahden tulen välissä 04.04.1996 34\. Miehen tuoksu 11.04.1996 35\. Telakka-alue pääsy kielletty 18.04.1996 36\. Heräämisiä 25.04.1996 37\. Soidinaika 02.05.1996 == Lähteet == 1 Luokka:Tuotantokaudet
Berglind Björg Þorvaldsdóttir

Berglind Björg Þorvaldsdóttir (s. 18. tammikuuta 1992) on islantilainen jalkapalloilija, pelipaikaltaan hyökkääjä. Hän on pelannut Islannin naisten maajoukkueessa kesäkuuhun 2022 mennessä 62 ottelua ja tehnyt niissä kymmenen maalia. Berglind on edustanut Islantia vuosien 2017 ja 2022 Euroopan- mestaruuskilpailuissa. Vuoden 2022 EM-turnauksessa hän teki maalin 1–1-tasapeliin päättyneessä alkulohko-ottelussa Belgiaa vastaan. Berglind edustaa seuratasolla norjalaista Brannia. Aiemmin hän on pelannut kotimaansa lisäksi Italiassa, Alankomaissa, Ranskassa ja Ruotsissa. == Lähteet == Luokka:Islantilaiset jalkapalloilijat Luokka:Vuonna 1992 syntyneet Luokka:Elävät henkilöt
Jurva jyrää!

Jurva jyrää! on Matti Jurva Orkesterin studioalbumi, joka julkaistiin 8. toukokuuta 2018. Solistina albumilla on Jukka Poika. == Kappaleet == # # # # # # # # # # # # == Kokoonpano == * Matti Jurva orkesteri * Jukka Poika - laulu * Irina Björklund - laulu, saha * Erik Lindström, Erik - vibrafoni * Verneri Pohjola - trumpetti * Kullervo Kojo - klarinetti == Arvostelut == * Soundi: MATTI JURVA ORKESTERI SOLISTINA JUKKA POIKA: Jurva jyrää! Viitattu 14.7.2022. == Lähteet == Luokka:Vuoden 2013 albumit Luokka:Tribuuttialbumit Luokka:Suomalaiset albumit
Solveig Gräsbeck

Solveig La Vonne Desirée Gräsbeck (s. 26. marraskuuta 1966 Turku) on suomenruotsalainen pianisti ja laulaja. Gräsbeck on säveltäjä Gottfrid Gräsbeckin ja pianisti La Vonne Gräsbeckin tytär. Hän on opiskellut Turun konservatoriossa. == Elämäkerta == 10-vuotiaana Solveig Gräsbeck osallistui sävellyskilpailuun, johon sai osallistua kaiken ikäiset vauvasta vaariin. Gräsbeck voitti jaetun ensimmäisen palkinnon, sekä toisen ja kolmannen palkinnon. Vuonna 1981 hän voitti ensimmäisen palkinnon Hannikaisen pianokilpailussa, sekä Turun ja Göteborgin musiikkitapahtumissa. Vuonna 1985 Gräsbeck voitti oma karsintansa Kevään Sävelessä omalla laulullaan saaden finaalipaikan. Samana vuonna hän teki ensimmäisen singlensä levy-yhtiö Ensio Musicin kanssa. Solveig Gräsbeck esiintyi laulaen tai soittaen pianoa. Hän lauloi myös sisartensa Eva Gräsbeckin ja Yvonne Gräsbeckin kanssa ja osallistui perheensä järjestämiin konsertteihin niin ulkomailla kuin kotimaassakin. Vuonna 1997 Gräsbeckistä tuli Pianonsoiton opettaja Turun konservatorioon. Hän valmistui filosofian maisteriksi Åbo Akademista vuonna 2001. Vuonna 2019 Gräsbeck teki ensimmäisen CD:nsä ”Love Behind the Clouds” Ari Hakulisen kanssa. Hän on pitkään vaikuttanut pianonsoiton opettajana. == Lähteet == Luokka:Suomalaiset pianistit Luokka:Suomalaiset laulajat Luokka:Vuonna 1966 syntyneet Luokka:Elävät henkilöt
Americobdella valdiviana

Americobdella valdiviana on suurikokoinen juotikaslaji, jota tavataan vain Etelä-Chilen rannikkometsissä. Se on anatomialtaan erikoinen juotikas, ja se luokitellaan sukunsa, heimonsa ja alalahkonsa ainoaksi lajiksi. == Ulkonäkö ja koko == Americobdella valdiviana on huomattavan suurikokoinen juotikas: se voi kasvaa 27 senttimetriä pitkäksi. Lajin väritys vaihtelee paljon, mutta tummanharmaa on yleisin värimuoto. Muita muotoja ovat vaaleanharmaa ja oranssinkeltainen. Vaihtelua lisää vielä se, että osalla tumman- ja vaaleanharmaista yksilöistä kulkee kellertävät nauhat ruumiin sivuilla. Anatomialtaan Americobdella valdiviana on epätavallinen laji. Se on silmätön ja kärsätön juotikas, joka muistuttaa ruumiinmuodoltaan verijuotikkaita mutta lisääntymiselintensä puolesta kärsäjuotikkaita. Americobdella valdivianalla on pari tiehyitä, jotka yhdistävät siittiösäiliön (atriumin) munanjohtimiin, mikä on tyypillistä kärsäjuotikkaisiin kuluville kalajuotikkaille. Americobdella valdiviana on luultavasti perinyt piirteen kärsäjuotikkailta, joista se on kehittynyt. Laji onkin monessa mielessä kärsäjuotikkaiden ja kärsättömien juotikkaiden välimuoto. == Levinneisyys ja elinympäristö == Americobdella valdiviana elää vain Chilen eteläosassa, Valdivian lauhkeassa sademetsässä. Levinneisyysalue ulottuu Biobíon alueelta Los Lagosiin. Lajin elinympäristöä ovat rannikon vuoristoseuduilla kasvavat ikimetsät. Levinneisyysalueen kooksi on arvioitu 16 428 km². == Elintavat == Americobdella valdiviana liikkuu sekä maassa että metsien puroissa. Se saalistaa lieroja. Laji on aktiivisempi sadekauden aikaan, kun sen saaliseläimet ovat runsaimmillaan. == Luokittelu == Americobdella valdiviana on sukunsa ja heimonsa ainoa laji. Erikoisen anatomiansa takia se on luokiteltu välillä nielujuotikkaisiin (Erpobdelliformes), välillä leukajuotikkaisiin (Hirudiniformes). Lisäksi on ehdotettu, että se edustaa kehityslinjaa, joka on eriytynyt ennen kärsättömien juotikkaiden jakautumista nielu- ja leukajuotikkaisiin. Vuonna 2018 julkaistu fylogeneettinen analyysi tukee tätä käsitystä, ja tutkijat ovat ehdottaneet lajille omaa alalahkoa Americobdelliformes: Americobdella valdivianan geneettistä monimuotoisuutta on tutkittu molekyylimenetelmin. Useista värimuodoista huolimatta kyseessä näyttäisi olevan vain yksi laji. == Uhanalaisuus == Ihmisen toiminnan takia Americobdella valdiviana on uhanalainen laji. Sitä uhkaa elinympäristön tuhoutuminen ja pirstoutuminen. Valdivian ikimetsiä korvataan vierasperäisillä puuviljelmillä, viljely- ja laidunmailla sekä kaupunkialueilla. Lajista ei ole Kansainvälisen luonnosuojeluliiton (IUCN) julkaisemaa uhanalaisuusarviota, mutta vuonna 2021 eräs tutkijaryhmä arvioi IUCN:n kriteeristöä noudattaen, että Americobdella valdiviana on erittäin uhanalainen laji. == Lähteet == Luokka:Juotikkaat
Sandra Sigurðardóttir

Sandra Sigurðardóttir (s. 2. lokakuuta 1986) on islantilainen jalkapalloilija, pelipaikaltaan maalivahti. Hän on pelannut Islannin naisten maajoukkueessa kesäkuuhun 2022 mennessä 41 ottelua. Sandra on vuodesta 2016 edustanut kotimaassaan Valuria. Aiemmin hän pelasi monta vuotta Stjarnanissa ja vuonna 2011 hetken myös ruotsalaisseura Jitexissä. == Lähteet == Luokka:Islantilaiset jalkapallomaalivahdit Luokka:Vuonna 1986 syntyneet Luokka:Elävät henkilöt
Sara Björk Gunnarsdóttir

Sara Björk Gunnarsdóttir (s. 29. syyskuuta 1990) on islantilainen jalkapalloilija, pelipaikaltaan keskikenttäpelaaja. Hän on pelannut Islannin naisten maajoukkueessa kesäkuuhun 2022 mennessä 138 ottelua ja tehnyt niissä 22 maalia. Sara siirtyi alkuvuonna 2011 kotimaansa Breiðablikista ruotsalaisseura Rosengårdiin. Hän pelasi Damallsvenskanissa 5,5 kauden aikana 111 ottelua ja teki niissä 34 maalia. Kesällä 2016 hän siirtyi saksalaisseura Wolfsburgiin, ja neljän kauden aikana hän pelasi Bundesliigassa 68 ottelua, joissa hän teki 12 maalia. Kaudet 2020–2022 Sara edusti Olympique Lyonnais'ta. Hän pelasi Ranskan pääsarjassa 17 ottelua ja teki niissä kolme maalia. Kesällä 2022 hän teki kaksivuotisen sopimuksen italialaisseura Juventuksen kanssa. == Lähteet == Luokka:Islantilaiset jalkapalloilijat Luokka:Vuonna 1990 syntyneet Luokka:Elävät henkilöt
Dagný Brynjarsdóttir

Dagný Brynjarsdóttir (s. 10. elokuuta 1991) on islantilainen jalkapalloilija, pelipaikaltaan keskikenttäpelaaja. Hän on pelannut Islannin naisten maajoukkueessa kesäkuuhun 2022 mennessä 101 ottelua ja tehnyt niissä 34 maalia. Dagný edustaa seuratasolla Englannin Superliigassa pelaavaa West Ham Unitedia. Aiemmin hän on pelannut kotimaansa lisäksi Yhdysvalloissa ja vähän aikaa Saksassa. == Lähteet == Luokka:Islantilaiset jalkapalloilijat Luokka:Vuonna 1991 syntyneet Luokka:Elävät henkilöt
Glódís Perla Viggósdóttir

Glódís Perla Viggósdóttir (s. 27. kesäkuuta 1995) on islantilainen jalkapalloilija, pelipaikaltaan puolustaja. Hän on pelannut Islannin naisten maajoukkueessa kesäkuuhun 2022 mennessä 101 ottelua ja tehnyt niissä kuusi maalia. Glódís edustaa seuratasolla saksalaista Bayern Müncheniä. Hän pelasi ensimmäisellä kaudellaan 2021–2022 Bundesliigassa 21 ottelua ja teki niissä kolme maalia. Vuosina 2015–2021 hän pelasi Ruotsissa, jossa hän edusti ensin Eskilstuna Unitedia ja sitten FC Rosengårdia. == Lähteet == Luokka:Islantilaiset jalkapalloilijat Luokka:Vuonna 1995 syntyneet Luokka:Elävät henkilöt
Guðrún Arnardóttir

Guðrún Arnardóttir (s. 29. heinäkuuta 1995) on islantilainen jalkapalloilija, pelipaikaltaan puolustaja. Hän on pelannut Islannin naisten maajoukkueessa kesäkuuhun 2022 mennessä 18 ottelua ja tehnyt niissä yhden maalin. Guðrún edusti kotimaassaan vuoteen 2018 saakka Breiðablikia. Vuoden 2019 alussa hän siirtyi Ruotsiin, jossa hän on edustanut ensin 2,5 kautta Djurgårdens IF:ää ja vuodesta 2021 FC Rosengårdia. == Lähteet == Luokka:Islantilaiset jalkapalloilijat Luokka:Vuonna 1995 syntyneet Luokka:Elävät henkilöt
Sveindís Jane Jónsdóttir

Sveindís Jane Jónsdóttir (s. 5. kesäkuuta 2001) on islantilainen jalkapalloilija, pelipaikaltaan hyökkääjä. Hän on pelannut Islannin naisten maajoukkueessa kesäkuuhun 2022 mennessä 18 ottelua ja tehnyt niissä kuusi maalia. Sveindís edustaa Saksan Bundesliigassa pelaavaa Wolfsburgia. Hän on aiemmin pelannut kotimaansa lisäksi Ruotsissa. == Lähteet == Luokka:Islantilaiset jalkapalloilijat Luokka:Vuonna 2001 syntyneet Luokka:Elävät henkilöt
Karólína Lea Vilhjálmsdóttir

Karólína Lea Vilhjálmsdóttir (s. 8. elokuuta 2001) on islantilainen jalkapalloilija, pelipaikaltaan keskikenttäpelaaja. Hän on pelannut Islannin naisten maajoukkueessa kesäkuuhun 2022 mennessä 18 ottelua ja tehnyt niissä seitsemän maalia. Karólína edustaa Saksan Bundesliigassa pelaavaa Bayern Müncheniä, johon hän siirtyi vuonna 2020 kotimaansa Breiðablikista. == Lähteet == Luokka:Islantilaiset jalkapalloilijat Luokka:Vuonna 2001 syntyneet Luokka:Elävät henkilöt
Elísa Viðarsdóttir

Elísa Viðarsdóttir (s. 26. toukokuuta 1991) on islantilainen jalkapalloilija, pelipaikaltaan puolustaja. Hän on pelannut Islannin naisten maajoukkueessa kesäkuuhun 2022 mennessä 46 ottelua. Elísa edustaa seuratasolla Valuria. Hän on pelannut kotimaansa lisäksi Ruotsissa, jossa hän kausina 2014–2015 edusti Kristianstadia. == Lähteet == Luokka:Islantilaiset jalkapalloilijat Luokka:Vuonna 1991 syntyneet Luokka:Elävät henkilöt
Hallbera Guðný Gísladóttir

Hallbera Guðný Gísladóttir (s. 14. syyskuuta 1986) on islantilainen jalkapalloilija, pelipaikaltaan puolustaja. Hän on pelannut Islannin naisten maajoukkueessa kesäkuuhun 2022 mennessä 127 ottelua ja tehnyt niissä kolme maalia. Hallbera on kotimaansa lisäksi pelannut yhden kauden Italiassa ja kolme kautta Ruotsissa. Kaudella 2022 hän edustaa ruotsalaisseura Kalmaria, johon hän siirtyi saman maan AIK:sta. Kaudella 2017 hän edusti Ruotsissa Djurgårdenia. Italiassa hänen seuransa oli Sassari Torres kaudella 2013–2014. == Lähteet == Luokka:Islantilaiset jalkapalloilijat Luokka:Vuonna 1986 syntyneet Luokka:Elävät henkilöt
Tine De Caigny

Tine De Caigny (s. 9. kesäkuuta 1997) on belgialainen jalkapalloilija, pelipaikaltaan hyökkääjä. Hän on pelannut Belgian naisten maajoukkueessa 13. heinäkuuta 2022 mennessä 76 maaottelua ja tehnyt niissä 37 maalia. De Caigny edustaa saksalaista Hoffenheimia, jonne hän siirtyi kesällä 2021. Hän pelasi ensimmäisellä kaudellaan Saksan Bundesliigassa 21 ottelua ja teki niissä viisi maalia. Aiemmin hän on edustanut kotimaassaan Club Bruggea, Lierseä ja Anderlechtia sekä Norjassa Vålerengaa. == Lähteet == == Aiheesta muualla == Luokka:Belgialaiset jalkapalloilijat Luokka:Vuonna 1997 syntyneet Luokka:Elävät henkilöt
Tessa Wullaert

Tessa Wullaert (s. 19. maaliskuuta 1993) on belgialainen jalkapalloilija, pelipaikaltaan hyökkääjä. Hän on pelannut Belgian naisten maajoukkueessa 13. heinäkuuta 2022 mennessä 110 maaottelua ja tehnyt niissä 67 maalia. Wullaert on kotimaansa seurojen lisäksi edustanut saksalaista Wolfsburgia kausina 2015–2018 ja englantilaista Manchester Cityä kausina 2018–2020. Kaudella 2022–2023 hän edustaa alankomaalaista Fortuna Sittardia. == Lähteet == == Aiheesta muualla == Luokka:Belgialaiset jalkapalloilijat Luokka:Vuonna 1993 syntyneet Luokka:Elävät henkilöt
Syam

Syam on kunta Ranskassa Juran departementissa Bourgogne-Franche-Comtén alueella. Se sijaitsee Ainjoen varrella, noin 40 kilometriä Lons-le-Saunier’n kaupungista itään. Kunnan nähtävyys on 1800-luvulla rakennettu asuintalo Château de Syam (Villa palladienne de Syam). Sen rakennutti vuonna 1825 teräsyhtiön johtaja Emmanuel Jobez. Talon suunnitteli arkkitehti Champonnois l’Aîné. Hän sai innoituksen taloon 1500-luvun italialaisen arkkitehdin Andrea Palladion töistä. Talo on pohjaltaan neliön muotoinen ja sen julkisivua koristavat pilarit. Talon katolla on kupoli. == Lähteet == == Aiheesta muualla == Luokka:Juran kunnat
Elena Dhont

Elena Dhont (s. 27. maaliskuuta 1998) on belgialainen jalkapalloilija, pelipaikaltaan hyökkääjä. Hän on pelannut Belgian naisten maajoukkueessa 13. heinäkuuta 2022 mennessä 23 maaottelua ja tehnyt niissä kolme maalia. Dhont on edustanut kotimaassaan Gentiä. Hänen nykyinen seuransa on alankomaalainen FC Twente. == Lähteet == Luokka:Belgialaiset jalkapalloilijat Luokka:Vuonna 1998 syntyneet Luokka:Elävät henkilöt
Pablo Torre

Pablo Torre Carral (s. 3. huhtikuuta 2003) on espanjalainen jalkapalloilija, joka edustaa espanjalaista Barcelona B:tä. Hän on pelipaikaltaan hyökkäävä keskikenttäpelaajaa. == Lähteet == Luokka:Espanjalaiset jalkapalloilijat Luokka:Vuonna 2003 syntyneet Luokka:Elävät henkilöt
Julie Biesmans

Julie Biesmans (s. 4. toukokuuta 1994) on belgialainen jalkapalloilija, pelipaikaltaan keskikenttäpelaaja. Hän on pelannut Belgian naisten maajoukkueessa 13. heinäkuuta 2022 mennessä 93 maaottelua ja tehnyt niissä kolme maalia. Biesmans on edustanut kotimaassaan Standard Liègea, Englannissa Bristol Cityä ja vuodesta 2019 Alankomaissa PSV Eindhovenia. == Lähteet == == Aiheesta muualla == Luokka:Belgialaiset jalkapalloilijat Luokka:Vuonna 1994 syntyneet Luokka:Elävät henkilöt
Birte Weiss

Birte Weiss (s. 1. toukokuuta 1941) on tanskalainen toimittaja ja sosiaalidemokraattinen poliitikko. Hän on istunut kansankäräjillä vuosina 1971–1973, 1975–1984 ja 1987–2001 sekä toiminut Tanskan sisäministerinä 1993–1997, kirkkoministerinä 1994–1996, terveysministerinä 1996–1998 ja tutkimusministerinä 1999–2001. Vuosina 1984–1996 hän oli puolueensa varapuheenjohtaja. ==Yksityiselämä== Weiss on naimisissa toimittaja Ove Weissin kanssa. Heillä on kaksi poikaa, joista toinen, Lars Weiss, toimi Kööpenhaminan ylipormestarina vuosina 2020–2021. ==Lähteet== Luokka:Tanskan ministerit Luokka:Tanskan sisäministerit Luokka:Tanskalaiset toimittajat Luokka:Vuonna 1941 syntyneet Luokka:Elävät henkilöt
Clara Matéo

Clara Matéo (s. 28. marraskuuta 1997 Nantes) on ranskalainen jalkapalloilija. Hän on pelipaikaltaan hyökkääjä. Hän on pelannut Ranskan naisten maajoukkueessa ennen EM-kilpailujen 2022 alkua 12 ottelua ja tehnyt niissä kaksi maalia. Matéo edusti vuoteen 2016 saakka Vendée La Rochea. Sitten hän siirtyi FCF Juvisyyn, joka vuonna 2017 muutti nimekseen Paris FC. Matéo voitti Ranskan joukkueessa alle 19-vuotiaiden Euroopan-mestaruuden 2016. Samana vuonna hän saavutti alle 20-vuotiaiden MM-kilpailuissa hopeaa. == Lähteet == Luokka:Ranskalaiset jalkapalloilijat Luokka:Vuonna 1997 syntyneet Luokka:Elävät henkilöt
Lahokapot

Lahokapot (Boridae) on pimikkökuoriaismaisten yläheimoon kuuluva pieni kovakuoriaisheimo. Heimon suvuista Suomessa on tavattu vain Boros-suvun edustaja lahokapo (Boros schneideri).Laji.fi: Lahokapot Boridae Maailmanlaajuisesti heimoa edustavia sukuja on kolme, joiden lajeja löytyy lähinnä Euroopasta ja Pohjois-Amerikasta.Global Biodiversity Information Facility (GBIF): Boridae ] Heimon kolme sukua jakautuvat kahteen alaheimoon.ITIS: Boridae == Alaheimot ja suvut == * Borinae ** Boros ** Lecontia * Synercticinae ** Synercticus == Lähteet == == Aiheesta muualla == * iNaturalist: Lahokapot Heimo Boridae * UniProt: Taxonomy - Boridae * University of Michigan, Animal Diversity Web (ADW): Boridae * Iowa State University, Bug Guide: Family Boridae - Conifer Bark Beetles * Ukrainian Biodiversity Information Network: Family: Boridae Luokka:Erilaisruokaiset
Nicky Evrard

Nicky Evrard (s. 26. toukokuuta 1995) on belgialainen jalkapalloilija, pelipaikaltaan maalivahti. Hän on pelannut Belgian naisten maajoukkueessa 13. heinäkuuta 2022 mennessä 52 maaottelua. Evrard on kotimaansa lisäksi pelannut Espanjassa Sporting de Huelvan ja Alankomaissa FC Twenten joukkueessa. Kesällä 2022 hän siirtyi KAA Gentistä Oud-Heverlee Leuveniin. == Lähteet == == Aiheesta muualla == Luokka:Belgialaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Laura De Neve

Laura De Neve (s. 9. lokakuuta 1994) on belgialainen jalkapalloilija, pelipaikaltaan puolustaja. Hän on pelannut Belgian naisten maajoukkueessa 13. heinäkuuta 2022 mennessä 56 maaottelua ja tehnyt niissä kaksi maalia. De Neve edustaa kotimaassaan Anderlechtia. == Lähteet == == Aiheesta muualla == Luokka:Belgialaiset jalkapalloilijat Luokka:Vuonna 1994 syntyneet Luokka:Elävät henkilöt
Sari Kees

Sari Kees (s. 17. helmikuuta 2001) on belgialainen jalkapalloilija, pelipaikaltaan puolustaja. Hän on pelannut Belgian naisten maajoukkueessa 13. heinäkuuta 2022 mennessä kahdeksan maaottelua. Kees edustaa kotimaassaan OH Leuvenia. == Lähteet == Luokka:Belgialaiset jalkapalloilijat Luokka:Vuonna 2001 syntyneet Luokka:Elävät henkilöt
Jody Vangheluwe

Jody Vangheluwe (s. 15. heinäkuuta 1997) on belgialainen jalkapalloilija, pelipaikaltaan puolustaja. Hän on pelannut Belgian naisten maajoukkueessa 13. heinäkuuta 2022 mennessä 11 maaottelua. Vangheluwe edustaa kotimaassaan Club Bruggea. == Lähteet == Luokka:Belgialaiset jalkapalloilijat Luokka:Vuonna 1997 syntyneet Luokka:Elävät henkilöt
Davina Philtjens

Davina Philtjens (s. 26. helmikuuta 1989) on belgialainen jalkapalloilija, pelipaikaltaan puolustaja. Hän on pelannut Belgian naisten maajoukkueessa 13. heinäkuuta 2022 mennessä 109 maaottelua ja tehnyt niissä kymmenen maalia. Hän pelasi ensimmäisen naisten maaottelunsa helmikuussa 2008 ja on pelannut myös Belgian alle 17- ja alle 19-vuotiaiden maajoukkueissa. Philtjens on kotimaansa seurojen lisäksi edustanut Alankomaissa Ajaxia kausina 2016–2018 sekä Italiassa Fiorentinaa kausina 2018–2020 ja Sassuoloa vuodesta 2020 alkaen. == Lähteet == == Aiheesta muualla == Luokka:Belgialaiset jalkapalloilijat Luokka:Vuonna 1989 syntyneet Luokka:Elävät henkilöt
Katriina Wright

Katriina Wright (s. 4. helmikuuta 2003) on suomalais-yhdysvaltalainen pikajuoksija, joka kilpailee pääasiassa 400 metrin juoksussa. == Urheilu-ura == Heinäkuussa 2022 Wright kertoi edustavansa maajoukkuetasolla Suomea. Toukokuussa hän oli juossut ajan 52,60, josta tuli 19-vuotiaiden naisten ikäluokan Suomen ennätys ja Wrightista samalla Suomen kaikkien aikojen tilaston seitsemänneksi nopein nainen 400 metrin matkalla.https://www.is.fi/yleisurheilu/art-2000008941133.html Wright edusti Suomea elokuussa 2022 alle 20-vuotiaiden MM-kilpailuissa Calissa. Kisoissa hän oli oman välieränsä kuudes, mikä ei riittänyt finaaliin. Wright oli mukana myös neljänneksi sijoittuneessa Suomen 4 × 400 metrin viestijoukkueessa sekä Suomen 4 × 100 metrin viestijoukkueessa, joka jäi alkueriin. Alle 23-vuotiaiden EM-kisoissa Espoossa 2023 hän sijoittui kuudenneksi sekä 400 metrillä että 4 × 400 metrin viestissä. Henkilökohtaiset ennätykset * 100 m: 12,04 (Eugene 2.4.2022) * 200 m: 23,82 (Tucson 29.4.2023) * 400 m: 52,39 (Walnut 14.5.2023) * 800 m: 2.08,93 (Eugene 23.4.2022) == Yksityiselämä == Wright on asunut San Diegossa ja opiskellut Eugenessa pääaineenaan psykologia. Hänellä on Yhdysvaltain ja isänsä suvun kauttahttps://www.yleisurheilu.fi/uutinen/lahjakas-varttimaileri-katriina- wright-nahtaneen-suomen-joukkueessa-jo-nuorten-mm-kisoissa/ Suomen kaksoiskansalaisuus. Hänellä on myös kenialaistaustaa. == Lähteet == * === Viitteet === Luokka:Suomalaiset pikajuoksijat Luokka:Vuonna 2003 syntyneet Luokka:Elävät henkilöt
Iida Ranne

Iida Ranne (28. syyskuuta 1995) on suomalainen aktiiviuransa lopettanut pesäpalloilija. Hän pelasi koko uransa Raumalla Feran ja Lukon joukkueissa. Kausilla 2013 ja 2014 hän pelasi myös lainapelaajana Laitilan Jyskeen naisten Ykköspesisjoukkueessa. Ranne nousi kaudeksi 2014 naisten superpesisjoukkueen mukaan ja aloitti uransa lupaavasti tuoden 20 ottelussa 17 juoksua ja keräten 30 kärkilyöntipistettä. Talvella 2014 hän juhli joukkueensa kanssa tyttöjen Halli-SM-kultaa Iida Ranne (28. syyskuuta 1995) on suomalainen aktiiviuransa lopettanut pesäpalloilija. Hän pelasi koko uransa Raumalla Feran ja Lukon joukkueissa. Kausilla 2003 ja 2004 hän pelasi myös lainapelaajana Laitilan Jyskeen naisten Ykköspesisjoukkueessa. Ranne nousi kaudeksi 2004 naisten superpesisjoukkueen mukaan ja aloitti uransa lupaavasti tuoden 20 ottelussa 17 juoksua ja keräten 30 kärkilyöntipistettä. Kausi 2004 jäi lopulta hänen uransa viimeiseksi. Kaudella 2005 hän ei pelannut. Hän teki syksyllä 2005 sopimuksen Mansen kanssa kaudesta 2006, mutta ei lopulta pystynyt pelaamaan. Ranne on joukkueensa kanssa juhlinut kolme kertaa tyttöjen Halli-SM-kultaa. Ranne pelasi naisten Superpesiksessä etenijäjokerina. ==Lähteet== Luokka:Elävät henkilöt Luokka:Vuonna 1995 syntyneet Luokka:Suomalaiset pesäpalloilijat
Foncine-le-Bas

Foncine-le-Bas on kunta Ranskassa Juran departementissa Bourgogne-Franche- Comtén alueella. Se sijaitsee Sainejoen varrella, noin 52 kilometriä Lons-le- Saunier'n kaupungista itään. Kunnan nähtävyys on 110 metriä korkea vesiputous Bief de la Ruine. Vesiputous on 350 metriä pitkä, ja se koostuu kolmestatoista peräkkäisestä putouksesta. ==Lähteet== ==Aiheesta muualla== Luokka:Juran kunnat
Puolan vuoden 2021 väestönlaskenta

Puolan vuoden 2021 väestönlaskenta () oli Puolan tilastoviraston Puolassa 1. huhtikuuta – 30. syyskuuta 2021 välisenä aikana suorittama väestönlaskenta. Sen valmistuminen kesti tavallista pidempään koronaviruspandemian vuoksi. Väestönlaskennan tuloksena Puolan väkiluvuksi 31. maaliskuuta 2021 saatiin 38 036 100, mikä oli 1,2 prosenttia vähemmän kuin edellisen, vuoden 2011 väestönlaskennan tulos. Työikäisten osuus väestöstä putosi vuoden 2011 laskentaan verrattuna 3,0 prosentilla, alle 18-vuotiaiden osuus putosi 0,3 prosentilla ja yli 65-vuotiaiden osuus kasvoi 5,4 prosentilla. Kaupunkiväestön määrä väheni 657 000 asukkaalla ja maalaisväestön määrä kasvoi 181 300 asukkaalla. Voivodikunnista väkiluku kasvoi eniten Masovian voivodikunnassa (4,7 %) ja laski eniten Świętokrzyskien voivodikunnassa (6,6 %). Asuntojen määrä lisääntyi maassa 13,7 %. == Lähteet == 2021
Kone (muusikko)

Kone on suomalaisessa Lordi-yhtyeessä soittava muusikko ja yhtyeen kitaristi. Hän liittyi Lordiin keväällä 2022, kun yhtyeen alusta asti mukana ollut kitaristi Amen jätti yhtyeen toukokuussa 2022. Koneen ensimmäiset keikat Lordin kanssa oli Kuopion ja Vantaan Rock In The City -festivaalikiertueen keikoilla kesäkuussa 2022. == Diskografia == * Screem Writers Guild (2023) - kitara == Lähteet == Luokka:Lordin jäsenet
Tim Follin

Tim Follin (s. 19. joulukuuta 1970) on brittiläinen pelimusiikin säveltäjä. Follin kiinnostui äänen tuottamisesta ohjelmallisesti ZX Spectrumilla kouluaikana ja hänen isoveljensä Mike Follin oli kiinnostunut tekemään pelejä. Ensimmäinen peli, jossa oli Timin musiikkia oli Miken peli Subterranean Stryker. Myös muut pelejä tekevät kuten Stephen Tatlock halusivat hänen tekevän musiikkia heidän peleihinsä. Muita pelejä, joissa oli hänen musiikkia olivat Star Firebirds ja Vectron. Kaikki kolme peliä julkaistiin Insight Softwaren kautta. Follin sai työtarjouksen Software Creationsilta ja keskeytti opintonsa. Follin kertoi, että hänen koulutuksensa musiikkiin olisi vaatinut hänen olevan hyvä jossakin soittimessa ja totesi, ettei se olisi hänen tulevaisuutensa ja hän päätti ottaa vastaan tarjouksen. Työssä oli paljon vapautta kunhan ääni kuulosti "hyvältä". Myöhemmin nopeatahtisessa kehityksessä tuli vastaan tilanteita, joissa työ ei edistynyt ja hän halusi siirtyä toisaalle. Kun Malibu-sarjakuvakustantamo siirtyi peliteollisuuteen Follin järjesti muutamien henkilöiden siirtymisen uuteen yritykseen. Segan ja Nintendon konsolien tullessa markkinoille musiikin tekeminen oli muuttunut ja musiikkia tehtiin enemmän tallennetussa muodossa. Kun Marvel osti Malibun vuonna 1994 sen peliosasto suljettiin. Follin siirtyi musiikista elokuviin ja ohjasi lyhytelokuvan sekä siirtyi mainosyhtiöön. == Lähteet == == Aiheesta muualla == * Profiili MobyGamesissä * Luokka:Videopelimuusikot Luokka:Brittiläiset muusikot Luokka:Vuonna 1970 syntyneet Luokka:Elävät henkilöt
Rávdná

Rávdná on pohjoissaamenkielinen naisen etunimi. Digi- ja väestörekisterin mukaan Rávdná on annettu etunimeksi yhteensä alle 10 naiselle ja alle 10 miehelle vuosien 1980–2009 aikana.https://verkkopalvelu.vrk.fi/nimipalvelu/ Saamenkielisen kalenterin mukaan Rávdná viettää nimipäiväänsä 15. heinäkuuta. == Lähteet == Luokka:Etunimet Luokka:Saamelaiset
Altti Majava

Altti Majava (8. helmikuuta 1932 Posio – 12. kesäkuuta 2022 Helsinkihttps://www.hs.fi/muistot/art-2000008911776.html) oli suomalainen valtiotieteiden lisensiaatti ja dosentti. Hän toimi Liberaalisen Kansanpuolueen puheenjohtajana vuosina 1997–2000. Vaatimattomista oloissa lähtenyt Majava opiskeli valtiotieteitä Helsingin ja Göteborgin yliopistoissa. Hän toimi väestöntutkijana Tukholman yliopistossa Gunnar Myrdalin ryhmässä. Suomeen paluun jälkeen hänen työnantajiaan olivat Väestöliitto, Elinkeinoelämän tutkimuslaitos ja valtion eri laitokset. Hän oli 20 vuotta työministeriön suunnittelutoimiston päällikkönä, käynnisti suomalaisen työvoimapoliittisen tutkimustoiminnan ja vaikutti keskeisesti Suomen siirtolaisuuspolitiikan kehittämiseen. == Lähteet == Luokka:Liberaalisen kansanpuolueen puheenjohtajat Luokka:Vuonna 1932 syntyneet Luokka:Vuonna 2022 kuolleet
Vasyl Bilozerskyi

Vasyl Bilozerskyi (1825 Motronivka, Borznan piiri, Tšernihivin kuvernementti – maaliskuu 1899 Pietari) oli yhteiskunnallinen vaikuttaja ja kulttuurin parissa toiminut henkilö, journalisti ja opettaja. Bilozerskyi laati ohjelman maalaiskouluille ja muistion säännöiksi Kyrilloksen ja Metodioksen seuralle, johon hän kuului maltillisena. Veljeskunnan jäsenyyden vuoksi hänet karkotettiin Aunuksen kuvernementtiin Petroskoihin, jossa hän palveli kuvernöörin kansliassa. Hän asui 1850-luvulta alkaen Pietarissa, jossa hän julkaisi Osnova-nimistä aikakausjulkaisua (1861–1862). Hän piti yllä yhteyksiä galitsialaisiin ja kirjoitti lviviläisiin aikakausjulkaisuihin Metaan ja Pravdaan. ==Lähteet== ==Aiheesta muualla== Luokka:Ukrainalaiset toimittajat Luokka:Vuonna 1825 syntyneet Luokka:Vuonna 1899 kuolleet
Knut Wallin

Knut Leonard Wallin (2. marraskuuta 1866 Uusikaupunki – 5. tammikuuta 1948 Uusikaupunki) oli suomalainen kauppias, laivanvarustaja ja yrittäjä, joka sai kauppaneuvoksen arvonimen. Wallinin vanhemmat olivat perämies Matts Ulrik Wallin ja Anna Gustafva Sahlberg ja puoliso vuodesta 1904 Cecilia (Cessie) Nyberg. Wallin kävi reaalikoulun ja toimi liikealalla vuodesta 1880. Hän oli perustajaosakas Raumalle 1890 ja Uteenkaupunkiin 1895 perustetussa tukku- ja vähittäismyyntiliike Lindén & Wallinissa, joka laajensi toimintaansa sittemmin myös laivanvarustukseen sekä puutavaran, viljan ja siementen vientiin. Vuodesta 1915 yritys oli nimeltään toiminimi Knut Wallin. Uudenkaupungin kaupunginvaltuuston jäsen Wallin oli 1904–1909 ja 1914–1929 ja hänellä oli myös muita luottamustehtäviä. Wallin, joka oli myös perustaja ja osakas useissa paikallisissa yrityksissä, sai kauppaneuvoksen arvonimen 1920.Kuka kukin on 1934, s. 709. Viitattu 15.7.2022. ==Lähteet== Luokka:Suomalaiset yrittäjät Luokka:Suomalaiset laivanvarustajat Luokka:Suomalaiset kauppiaat Luokka:Kauppaneuvokset Luokka:Uudenkaupungin kaupunginvaltuutetut Luokka:Vuonna 1866 syntyneet Luokka:Vuonna 1948 kuolleet
Kampintorni

Kampintorni on Helsingin Kampissa osoitteessa Fredrikinkatu 48 sijaitseva 11-kerroksinen toimistorakennus. Risto-Veikko Luukkosen suunnittelema rakennus edustaa tyyliltään modernismia, ja se valmistui vuonna 1962 osana Autotalon korttelia. Tontilla oli aiemmin sijainnut linja-autotalleina toimineita matalia varastorakennuksia. Eteläisen Rautatiekadun puoleiset tontit omisti SOK:n alainen vakuutusyhtiö Pohja-Yhtymä. Uuden talon rakentamista varten perustettiin vuonna 1960 Pohja-Yhtymälle tytäryhtiö Kampintorni Oy. Rakennus valmistui vuonna 1962, neljä vuotta vieressä sijaitsevan Pohjantalon jälkeen. Kampintornin julkisivu oli alun perin verhoiltu 25 millimetrin paksuisilla vaaleilla marmorilaatoilla. 2000-luvulla hissiaulojen uusimisen lisäksi julkisivu remontoitiin, sillä marmorilaatat olivat käyristyneet ja halkeilleet. Ne korvattiin hiotuilla valkobetonisilla elementeillä, jotka valettiin erikoisvalmisteisilla muoteilla. Fredrikinkadun puoleinen kaksikerroksinen liikeosa on päällystetty mustalla graniitilla. Rakennuksen tunnettu maamerkki on sen katolla pyörivä autovalmistaja Mercedes-Benzin tunnus. Valaistu tunnus on halkaisijaltaan 4,5 metriä, ja se on sijainnut paikallaan jo rakennuksen valmistumisesta asti. Se on historiansa aikana kaatunut kahdesti myrskytuulten voimasta. Sen pyörintäkoneisto huollettiin vuodenvaihteessa 2016. == Lähteet == == Aiheesta muualla == * Luokka:Helsingin toimistorakennukset Luokka:Kamppi Luokka:Modernistinen arkkitehtuuri
Mangaanifosfaatti

Mangaanifosfaatti (Mn3(PO4)2) on mangaani- ja fosfaatti-ionien muodostama epäorgaaninen ioniyhdiste. Yhdistettä käytetään muun muassa väriaineena ja pinnoitteena. == Ominaisuudet, valmistus ja käyttö == Huoneenlämpötilassa mangaanifosfaatti on punaista kiteistä ainetta. Yhdisteestä tunnetaan kolme kidemuotoa, jotka ovat kaikki alkeiskopiltaan monokliinisiä. Kidevedettömän aineen lisäksi tunnetaan myös kidevedellisiä muotoja esimerkiksi tri-, tetra- ja heptahydraatit (Mn3(PO4)2·3H2O, Mn3(PO4)2·4H2O ja Mn3(PO4)2·7H2O). Mangaanifosfaatti on veteen liukenematonta, mutta liukenee happoihin. Mangaanifosfaattia valmistetaan saostamalla veteen liukenevien mangaanisuolojen vesiliuoksesta fosfaaattien avulla. Toinen tapa on mangaanihydroksidin ja fosforihapon reaktio. Mangaanifosfaattia voidaan käyttää emalien ja lasitteiden värjäämiseen. Metalliseoksissa se toimii korroosiota estävänä pinnoitteena. ==Lähteet== Luokka:Fosfaatit Luokka:Mangaaniyhdisteet
Kuivasalmi

Kuivasalmi on kylä Kittilässä. Se sijaitsee Rastijärven ja Kuivajärven sekä niiden välisen Kuivasalmen rannoilla noin 30 kilometriä Kittilän kirkonkylästä koilliseen. Kuivasalmi tunnetaan myös nimellä Rasti. Kuivasalmella on pitkä yhteinen historia noin kahdeksan kilometrin päässä sijaitsevan Nilivaaran kylän kanssa. Kylillä on yhteinen kyläyhdistys Kuivasalmen ja Nilivaaran Kyläyhdistys ry. Kylien yhteinen asukasluku on noin 45. Suurin osa heistä asuu Kuivasalmella. Kuivasalmella sijaitsee perimätiedon mukaan 1600-luvulla eläneen Päiviö-noidan asuinkenttä. Kuivasalmella on myös majoituspalveluja ja toimintakeskus. == Lähteet == Luokka:Kittilän kylät
Nilivaara

Nilivaara on kylä Kittilässä. Se sijaitsee Sotkajärven rannalla ja Nilivaaran rinteellä noin 30 kilometriä Kittilän kirkonkylästä koilliseen. Kylän läpi kulkee yhdystie 9552 Kotakummusta Pokkaan. Nilivaarasta lähtee tie 19877 Jeesiöjärvelle. Nilivaaralla on pitkä yhteinen historia noin kahdeksan kilometrin päässä sijaitsevan Kuivasalmen kylän kanssa. Kylillä on yhteinen kyläyhdistys Kuivasalmen ja Nilivaaran Kyläyhdistys ry. Kylien yhteinen asukasluku on noin 45. Suurin osa heistä asuu Kuivasalmella. Nilivaarassa on saamelaisten hautausmaa, vanhan talon pihapiiri ja Nilivaara, jonka laelta on kauniit näköalat ympäröivään maastoon. == Lähteet == Luokka:Kittilän kylät
Kiertäjähermon stimulointi

Kiertäjähermon stimulointi tai kiertäjähermon ärsytys on prosessi jossa kiinteytetään ja vahvistetaan kiertäjähermoa. Stressistä toipuminen tapahtuu nopeammin, jos henkilön kiertäjähermo on terveellinen. Kiertäjähermon stimulointi on verrattavissa lihasten vahvistamiseen ja kiinteytymiseen. On olemassa useita erilaisia menetelmiä kiertäjähermon stimulointiin, näitä ovat esim. laulaminen, meditaatio sekä jooga. == Lähteet == Luokka:Lääketieteelliset hoidot
Puijari-Nick

Puijari-Nick (No Good Nick) on yhdysvaltalainen draamakomediasarja, jonka ovat luoneet David H. Steinberg ja Keetgi Kogan. Sarjan pääosissa nähdään Siena Agudong, Lauren Lindsey Donzis, Kalama Epstein, Melissa Joan Hart ja Sean Astin, ja ensimmäinen osa sai ensi-iltansa Netflixissä 15.4.2019. Kausi kaksi julkaistiin 5. elokuuta 2019. Syyskuussa 2019 ilmoitettiin, että sarja peruttiin kahden kauden jälkeen. ==Juoni== 13-vuotias Nicole "Nick" Franzellin kasvatti hänen isänsä Tony, joka johti suosittua Franzelli's-ravintolaa Portlandissa, Oregonissa. Kun Liz Thompson avasi Crescendo-ravintolan kadun toisella puolella, Thompsonin perhe käytti likaista taktiikkaa ajaakseen Franzellin kunkurssiin. Tony lainasi rahaa gangsterilta epätoivoisesti pitääkseen ravintolansa pystyssä ja joutui sitten vankilaan, koska hän ryösti lähikaupan maksaakseen takaisin gangstereille. Valtion huostaan ​​otettu Nick sijoitettiin korruptoituneiden sijaisvanhempien Sam ja Dorothy Harbaughin luo, jotka kouluttivat hänet huijariksi. Sarja alkaa, kun Nick soluttautuu Thompsonien kotiin nimellä "Nicole Patterson" väittäen, että hänen vanhempansa kuolivat äskettäin auto-onnettomuudessa ja että Thompsonien perhe on hänen lähimmät elävät sukulaisensa. Isänsä ja Harbaughien vaikutuksen alaisena Nick yrittää varastaa rahaa ja arvoesineitä Thompsoneilta ja kostaa heille. Kuitenkin, kun hän kiinnittyy yhä enemmän perheeseen, Nickin uskollisuus jakautuu ja hän kamppailee toteuttaakseen suunnitelmansa. ==Jaksot== === Kausi 1 (2019) === Jakso Nimi (USA) Nimi (Suomi) 101 The Catfish Huijari saapuu 102 The Pig in the Poke Sika säkissä 103 The Money-Box Scheme Rahalaatikko 104 The Badger Game Kiristystä 105 The Pigeon Drop Turvapäivä 106 The Glim Dropper Sormus 107 The Charity Mugger Joukkorahoitusta 108 The Block Out Vanha ystävä 109 The Man in the Middle Attack Salakuuntelua 110 The Jam Auction Myynti- ilmoitus === Kausi 2 (2019) === Jakso Nimi (USA) Nimi (Suomi) 201 The Bankjob Pankkihommia 202 The Big Mitt Pokeriturnaus 203 The Trojan Horse Troijan hevonen 204 Follow The Lady Pidä silmällä rouvaa 205 The Italian Job Kilpailija 206 The Mystery Shopper Salainen asiakas 207 The Pied Piper Hamelnin pillipiipari 208 The Diploma Mill Vaalivilppi 209 The Box Job Tallelokero 210 The Fool's Errand Tunnustus Luokka:Yhdysvaltalaiset draamakomediasarjat Luokka:Netflix-alkuperäissarjat
Oona Jääskeläinen

Oona Jääskeläinen (s. 2003) on suomalainen jalkapalloilija, pelipaikaltaan hyökkääjä. Hän edustaa Kansallisessa liigassa pelaavaa Helsingin Palloseuraa, jonne hän siirtyi HFA Märskystä. Jääskeläisen kasvattajaseura on Puotinkylän Valtti. Jääskeläinen teki Kansallisen liigan kaudella 2022 seitsemän maalia ja oli HPS:n paras maalintekijä. Jääskeläinen on edustanut Suomea alle 19-vuotiaiden tyttöjen maajoukkueessa. Ottelussa Viroa vastaan marraskuussa 2021 hän teki 20 minuutin aikana kahdeksan maalia. Suomi voitti ottelun 15–0. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Andezeno

Andezeno () on kunta Italiassa Piemonten alueella sijaitsevassa Torinon metropolikaupungissa.Andezeno Sapere.it Andezeno Turismo Torino Vuoden 2022 alussa kunnassa oli arviolta 2 029 asukasta. ==Lähteet== ==Aiheesta muualla== Luokka:Torinon metropolikaupungin kunnat
Pohjantalo

Pohjantalo on Helsingin Kampissa osoitteessa Runeberginkatu 5 sijaitseva 11-kerroksinen toimistorakennus. Armas Lehtisen suunnittelema rakennus edustaa tyyliltään modernismia, ja se valmistui vuonna 1958 osana Autotalon korttelia. Sen itäpuolella sijaitsee suunnilleen samankokoinen Kampintorni, joka valmistui neljä vuotta myöhemmin. Tontilla oli aiemmin sijainnut linja- autotalleina toimineita matalia varastorakennuksia. Eteläisen Rautatiekadun puoleiset tontit omisti SOK:n alainen vakuutusyhtiö Pohja-Yhtymä. Uuden talon rakentamista varten perustettiin vuonna 1957 Pohja-Yhtymälle tytäryhtiö Kakskulma Oy. Rakennus valmistui vuonna 1958. Pohjantalon arkkitehtuuri on viereistä Autotaloa hillitympää, mutta sen rakennusmateriaalit ovat olleet suhteellisen laadukkaita. Siinä ovat 1950-luvulle tyypilliset nauhaikkunat, ja sen julkisivu on koristettu kellertävillä marmorilaatoilla, ja Runeberginkadun puolella eloksoidulla alumiinilla. Katutason julkisivu on verhoiltu graniitilla. Tornitalon katolla on ullakkokerros, joka sisältää muun muassa hissin konehuoneen. == Lähteet == == Aiheesta muualla == * Luokka:Helsingin toimistorakennukset Luokka:Kamppi Luokka:Modernistinen arkkitehtuuri
Louis Hynes

Louis Oliver Hynes (s. 9. lokakuuta 2001 Oxford) on englantilainen lapsinäyttelijä. Hänet tunnetaan parhaiten pääroolistaan Klaus Baudelairen roolissa Netflix-sarjassa Surkeiden sattumusten sarja, joka jatkui vuosina 2017–2019. Hän näytteli myös Vladia Hulu-sarjan The Great ensimmäisellä kaudella vuonna 2020. == Nuoruus ja yksityiselämä == Louis Hynes syntyi ja kasvoi Oxfordissa, Englannissa, keskimmäisenä kolmesta lapsen. Hynes soittaa bassokitaraa, kun hän ei näyttele. Hän asuu vanhempiensa Andrew ja Lisa Hynesin, vanhemman veljensä Milon ja nuoremman sisarensa Laran kanssa aivan Oxfordin ulkopuolella. Maaliskuussa 2020 hän ajeli päänsä livenä Instagramissa kerätäkseen rahaa The Trussell Trustille, brittiläiselle ruokapankkiverkostolle. Hynes seurusteli vuoden näyttelijä Amybeth McNultyn kanssa, ennen kuin pari erosi vuonna 2022. == Ura == Hynes aloitti uransa arvostetussa esityksessä Franzlin roolissa Intermezzossa, jonka on tuottanut Bruno Ravella Garsington Operassa. Hän näytteli Young Alaricia History Channelin sarjassa Barbarians Rising. Vuodesta 2017 vuoteen 2019 hän näytteli Klaus Baudelairea kolmella kaudella Netflixin mysteeridraamassa Surkeiden sattumusten sarja. Heinäkuussa 2017 hän esiintyi uudessa The Saint -sovituksessa, joka julkaistiin Netflixissä. Hän näytteli nuoren Simon Templarin roolia. Se kuvattiin vuonna 2013. Vuonna 2019 Louis oli ehdolla Young Artist Award -palkinnon saajaksi. Vuonna 2020 hän esiintyi Hulu-sarjassa The Great. Yhdessä The Great -sarjan pääosien kanssa hän oli ehdolla Screen Actors Guild Award -palkinnon saajaksi komediasarjan yhtyeen erinomaisesta suorituksesta vuonna 2021. COVID-19-karanteenin aikana hän aloitti podcastin nimeltä ”Louis’ Lockdown Lowdown”. Vieraina ovat olleet Amybeth McNulty, Declan McKenna ja Elle Fanning. Luokka:Englantilaiset näyttelijät Luokka:Vuonna 2001 syntyneet Luokka:Elävät henkilöt